กรมอุทยานแห่งชาติ สัตว์ป่า และพันธุ์พืช ย้ำ ไม่ต้องยื่นหนังสือขออนุญาตถ่าย Pre Wedding ในอุทยานแห่งชาติทั่วประเทศ แต่ต้องแจ้งหัวหน้าในพื้นที่ก่อนทุกครั้ง
กรมอุทยานแห่งชาติ สัตว์ป่า และพันธุ์พืช ย้ำ ไม่ต้องยื่นหนังสือขออนุญาตถ่าย Pre Wedding ในอุทยานแห่งชาติทั่วประเทศ แต่ต้องแจ้งหัวหน้าในพื้นที่ก่อนทุกครั้งนายจงคล้าย วรพงศธร รองอธิบดีกรมอุทยานแห่งชาติ สัตว์ป่า และพันธุ์พืช กล่าวถึงกรณีการขออนุญาตเข้าไปถ่ายรูป หรือถ่ายทำภาพยนตร์ประกอบพิธีแต่งงานในเขตอุทยานแห่งชาติ จากการที่มีประชาชนให้ความสนใจเข้าไปถ่ายรูป หรือถ่ายทำภาพยนตร์ประกอบพิธีแต่งงาน (Pre Wedding) ในเขตอุทยานแห่งชาติจำนวนมาก ประกอบกับมีการร้องเรียนว่าการขออนุญาตมีความยุ่งยากนั้น ว่า การถ่ายรูปหรือการถ่ายทำภาพยนตร์ดังกล่าวมีลักษณะเป็นการถ่ายทำของนักท่องเที่ยว เพื่อใช้ดูเป็นการส่วนตัว หรือภายในครอบครัวทั่วไป ตามระเบียบกรมอุทยานแห่งชาติ สัตว์ป่า และพันธุ์พืช ว่าด้วยการเข้าไปถ่ายทำภาพยนตร์ในอุทยานแห่งชาติ พ. ศ. 2552 จึงไม่ต้องขออนุญาตแต่อย่างใด โดยให้หัวหน้าอุทยานแห่งชาติเป็นผู้ควบคุมกำกับดูแล ทั้งนี้จะต้องปฏิบัติตามพระราชบัญญัติอุทยานแห่งชาติ พ. ศ. 2504 และระเบียบกรมอุทยานแห่งชาติ สัตว์ป่า และพันธุ์พืช ว่าด้วยการเข้าไปในอุทยานแห่งชาติ พ. ศ. 2552 อย่างเคร่งครัด จึงให้แจ้งอุทยานแห่งชาติในสังกัดเป็นแนวทางถือปฏิบัติต่อไปสำหรับประชาชนที่จะถ่ายรูปและถ่ายวีดีโอ (Pre Wedding) ในอุทยานแห่งชาติ ไม่ต้องแจ้งขออนุญาตล่วงหน้าแล้ว เพียงแค่เมื่อเข้าไปถึงอุทยานแห่งชาติทุกแห่งทั่วประเทศให้ไปพบเจ้าหน้าที่เพื่อแจ้งขออนุญาต เมื่อเจ้าหน้าที่อนุญาตสามารถดำเนินการถ่ายภาพได้